Dunyodagi eng chiroyli metro bekatlari (foto)

Ko‘p mamlakatlarda metropoliten — bu oddiy transport vositasi emas. Bu yerda ko‘rgazmalar zali, konkurslar va festivallar tashkil qilinadi. Ba’zi bekatlarga hayratda qoldiradigan me’morchilik va dizayn san’atini ko‘rish uchun tushishga arziydi.
Bootsnall sayyohlik portalli dunyodagi eng chiroyli metropoliten bekatlarini aniqladi:
U hashamatliligi va mahobatliligi bilan taassurotlantiradi, o‘zingizni huddi haqiqiy saroyga tushib qolgandek his qilasiz. “Kirov zavodi” bekati 1955 yilda ishga tushirilgan.

 Kirov zavodi bekati, Sankt-Peterburg, Rossiya
“Federal uchburchak” bekati Vashington metropolitenining ko‘k va to‘q sariq yo‘llarini birlashtiradi. Uning dizayni geometrik shakllari bilan kishini hayratga soladi.

 Federal Triangle (“Federal uchburchak”) bekati, Vashington, Kolumbiya okrugi, AQSh
Bu bekat juda ham chuqur qurilgan bo‘lib, poyezdlar 110 metr chuqurlikda qatnaydilar. Sababi, Pxenyanda metropoliten bombapanohgoh vazifasini bajaradi. Puhung (“Tiklanish”) bekati 1973-yida ishga tushirilgan

 Puhung (“Tiklanish”) bekati, Pxenyan, Shimoliy Koreya
Puhung bekati o‘zining murakkab bezaklari va chiroqlari bilan mashhurdir. Qandillar esa o‘ziga maftun qiladi
Bekat dizayni  Expo '98 ko‘rgazmasi uchun yaratilgan. Me’moriy loyiha muallifi — Tomas Taveira.

 Olaias bekati, Lissabon, Portugaliya
“Oltin darvoza” bekati 1989 yida ishga tushirilgan. Bekat qadimiy Kiyev uslubida bezatilgan.

 “Oltin darvoza” bekati, Kiyev, Ukraina
Bu bekat 2002-yilda ishga tushirilgan va u aeroport terminallarini birlashtirish uchun xizmat qiladi. Bekatda Singapurdagi eng yirik konferens- va ko‘rgazma zallari joylashgan. Metropoliten yo‘lovchilari betakror nur va soya jilvalarini ko‘rishga muyassar bo‘ladilar.

 Changi Airport MRT bekati, Singapur
Kennington bekati – bu London metropolitenining eski bekatlaridan biridir. Bekatning ajoyib dizayniga 1890-yildan beri juda kam o‘zgartirishlar kiritilgan.

 Kennington bekati, London, Buyuk Britaniya
“Slavyan bulvari” bekati haqiqiy knyazlar saroyiga o‘xshaydi. Bekat 2008 yilda ochilgan va shu paytdan beri Moskva metropoliteni javohiriga aylangan.

 “Slavyan bulvari” bekati, Moskva, Rossiya
Millionta yorqin chiroqlarga va ranglarga boy tunnel sizda unutilmas taassurotlar qoldiradi. Tunnel Shanxaydagi Pu daryosi ostida joylashgan.

 Bund Sightseeing metropoliten tunneli, Shanxay, Xitoy
Bockenheimer Warte bekati — Frankfurtning eng asosiy bekati hisoblanadi. Bu bekat o‘zining ulkanliligi va kosmik uslubida bezatilganliligi bilan hayratga soladi. Bekat qurilishi 1986-yildan 2001-yilgacha davom etgan.

 Bockenheimer Warte bekati, Frankfurt, Germaniya
Bayview bekati 2002-yilda ishga tushirilgan. Loyiha mualliflari Stevens Group Architec va rassom Panya Clark Espinal o‘zgacha uslub yaratishgan. Bekat 24 ta “aldamchi” rasmlar bilan bezatilgan.

 Bayview bekati, Toronto, Kanada
Uzoqdan ular hajmga ega tuyuladi. Ammo yaqindan qaraganda, ular oddiy ko‘rinishda ekanligini tushunasiz.
Bekat dizayni kungaboqarlar dalasiga juda o‘xshaydi. Loyiha muallifi — britaniyalik ma‘mur Richard Rogers.

 Central Park bekati, Gaosyun, Tayvan
T-Centralen bekati Stokgolm metropoliteni yuragidir.

 T-Centralen bekati, Stokgolm, Shvetsiya
Bu yerda uchta meropoliten yo‘llari kesishgan. Eng qiziqarlisi shuki, 1950-chi yillardan boshlab, bu bekat dizayini ustida 140 dan ortiq rassom ishlagan.

 T-Centralen bekati, Stokgolm, Shvetsiya
Devorlarni nafis havorang naqshlar bilan bezash g‘oyasi shved rassomlari Serie Derkert va Vera Nilsonlarga tegishli.
Bu bekatning ikkinchi nomi – “Gumbaz yog‘dusi”. Bekatning eng katta faxri — bu yuzlab rang-barang shisha parchalaridan terilgan naqshdir.

 Formosa Boulevard bekati, Gaosyun, Tayvan
Terilgan naqshlar ulkan gumbazni hosil qiladi. Gumbazda to‘rtta unsur – suv, yer, yorug‘lik va olov tasvirlangan.

 Formosa Boulevard bekati, Gaosyun, Tayvan
Champ-de-Mars bekati 1966-yilda ishga tushirilgan. Rassom Marsel Ferron yaratgan rangli oynalarga quyosh nurlari tushganda nihoyatda chiroy taratadi.

 Champ-de-Mars bekati, Monreal, Kanada
Shubhasiz, yuqorida ta’riflangan bekatlar o‘zgacha chiroyi va me’moriy uslubi bilan tahsinga loyiqdirlar, ammo shuni ta’kidlash joizki, jonajon poytaxtimiz metro bekatlari o‘ziga hosligi va milliy me‘morchiligi bilan ulardan aslo qolishmaydi.